Labdaros ir paramos fondo „Švieskime vaikus“ organizuojami renginiai Tarptautinėje knygų mugėje

#### **Vasario 19 d., ketvirtadienis**

#### Fondo „Švieskime vaikus“ stende (4 salė) parodos lankytojus kviesime susipažinti su fondo leidybine veikla, organizuojamu Nacionaliniu vaikų literatūros konkursu, Mažųjų knygų bičiulių festivaliu.

#### Parodos darbo laikas   10.00–19.00 val.

**Vasario 20 d., penktadienis**

13.00–15.00 val. fondo „Švieskime vaikus“ stende (4 salė) susitikti kvies rašytoja ir iliustratorė, Nacionalinio vaikų literatūros konkurso III premijos laimėtoja Lina Mumgaudytė, pristatysianti ir dovanosianti knygutes vaikams „Pono Čao diena“.

16.00–17.00 val. stende jūsų lauks rašytoja, Nacionalinio vaikų literatūros konkurso I premijos laimėtoja Raminta Baltrušytė, jos knyga – „Kalvėnų miesto paslaptis“.

18.00–19.00 val. stende su fondo lankytojais sveikinsis rašytoja, Nacionalinio vaikų literatūros konkurso II premijos laimėtoja Birutė Mar, pristatysianti knygą vaikams „Gėlininkė“.

*Stendo lankytojai dovanų gaus rašytojų knygas su parašais.*

*Parodos darbo laikas nuo 10.00–21.00 val.*

**Vasario 21 d., šeštadienis**

10.00–11.00 val. ir 12.00–17.00 val. Fondo stende jūsų lauks rašytoja, Nacionalinio vaikų literatūros konkurso I premijos laimėtoja Raminta Baltrušytė, jos knyga – „Kalvėnų miesto paslaptis“.

11.00–11.45 val. Vaikų scenoje (4 salė) vyks Pirmojo nacionalinio vaikų literatūros konkurso laureatų knygų skaitymai. Renginyje dalyvaus ir savo naujausias knygas vaikams pristatys autorės: Raminta Baltrušytė, Birutė Mar, Lina Mumgaudytė, Salomėja Pečiulytė, Rosita Makauskienė, Ramunė Savickytė. Knygučių iliustratorės: Kristina Norvilaitė, Ieva Juknytė ir Inga Dagilė. Po renginio autorės, knygučių iliustratorės savo kūrybine patirtimi ir mintimis dalinsis bei knygeles vaikams dovanos Fondo stende (4 salė).

12.00–13.00 val. stende Fondo lankytojams autografus knygutėse dovanos rašytoja, Nacionalinio vaikų literatūros konkurso II premijos laimėtoja Birutė Mar, pristatysianti knygą vaikams „Gėlininkė“.

12.00–13.00 val. ir 14.00–15.00 val. bus pristatoma Salomėjos Pečiulytės parašyta ir Ievos Juknytės iliustruota knygelė „Noriu šuniuko“ – pirmojo Nacionalinio vaikų literatūros konkurso trečiosios premijos laimėtoja.

13.00–14.00val. lankytojai galės susipažinti su rašytoja Rosita Makauskiene ir iliustratore Inga Dagile, jos pristatys knygelę „Svajonių kalnas“ – tai gražiausiai iliustruota pirmojo Nacionalinio vaikų literatūros konkurso knyga.

14.00–15.00 val. Į knygos „Spalvota laimės formulė“ pristatymą kvies rašytojos, knygos bendraautorės Ana Lu ir Edita Lei. Stende lankytojams bus dovanojamos autorių knygutės.

*Parodos darbo laikas  nuo 10.00–21.00 val.*

**Vasario 22 d., sekmadienis**

10.00–10.45 val. Vaikų scenoje (4 salė) Naisių vasaros teatro aktoriai dovanos Evaldo Jaro režisuotą spektaklį vaikams „Troliai mumiai ir Burtininko skrybėlė“. Šis spektaklis – tai žaismingas, spalvotas, kūrybingas ir nuoširdus Naisių vasaros teatro aktorių pasakojimas apie Mumių slėnyje gyvenančius trolius. Profesionalūs aktoriai dalinsis puikia energija ir spalvota nuotaika su žiūrovais.

Po spektaklio vaikams dovanosime labdaros ir paramos fondo „Švieskime vaikus“ išleistas knygeles.

11.00–12.00 val. fondo „Švieskime vaikus“ stende rašytoja Rosita Makauskienė pristatys savo kūrybos knygą „Svajonių kalnas“ – pirmajame Nacionalinio vaikų literatūros konkurse knyga pripažinta kaip gražiausiai iliustruota (dailininkė Ingos Dagilės) pirmojo Nacionalinio vaikų literatūros konkurso knyga.

12.00–13.00 val.Su fondo „Švieskime vaikus“ stendo lankytojais bendraus Nacionalinio vaikų literatūros konkurso II premijos laimėtoja Birutė Mar, pristatysianti knygą vaikams „Gėlininkė“.

14.00–14.45 val. 5.3 salėje vyks antrojo Nacionalinio vaikų literatūros konkurso pristatymas, interviu su atlikėju Andriumi Mamontovu, kultūros mecenatu Ramūnu Karbauskiu ir Tarptautinės vaikų knygų tarybos Lietuvos skyriaus pirmininku Kęstučiu Urba. Renginio dalyviams padovanosime muzikanto Andriaus Mamontovo autorinius kompaktinius diskus.

*Parodos darbo laikas  nuo 10.00–17.00 val.*

Visi apsilankę fondo „Švieskime vaikus stende“ ( 4 salė ) be dovanų tikrai neliks…